
НАДПИСИ

Сантос
Как е възможно да правиш любов с мен и да подкрепяш враговете ми? Защото Диохенес Перналете е точно такъв. Той е враг на всичко етично и честно. ..Твърдиш, че ме обичаш, а си съучастничка на мъжа, който нареди да пребият най-добрия ми приятел!
Барбара
Перналете ме помоли за помощ, защото съжалява за стореното. Да, опитах се да му помогна, но не съм те предала!
Сантос
Напротив, предаде ме и телеграмата го доказва. Той се обръща към теб, ..за да не му навредя. Затова ходи при губернатора, за да попречиш да го изправя пред правосъдието. ..Хвалиш се наляво и надясно, че си Мъжеядка, но всъщност ..си нещастница, която прави услуги на убийци и престъпници като Перналете, за да оцелее.
Барбара
Не, много грешиш. На никого не правя услуги. Благодарна съм на Перналете, ..защото винаги е бил добър с мен.

Сантос
Да, разбира се, че е добър с теб – потулва всичките ти престъпления. Той дори фалшифицира документи, за да продължиш да крадеш земя от хората. Затова си благодарна. ..Поглеждам те и… Боже! Не мога да повярвам! Отвращаваш ме, ужасна си, ти олицетворяваш всичко, което мразя, Барбара.

Барбара
Ужасна? Докато беше в леглото с мен, не мислеше така.

Сантос
Тръгвам си.

Барбара
Стой, сега е мой ред да говоря.

Федерика
Разбира се, че съм бременна, просто още не ми личи.

Касилда
Няма и да ти проличи, защото не е вярно. Ти си лъжкиня. …Покрий се!

Федерика
Всичко идва от това, че си на страната на онази в менопаузата. Искаш да ме злепоставиш пред Антонио.
Марисела
Продължавай и ще те ударя, лъжкиньо.

Касилда
Аз съм възрастна жена и съм виждала много бременни през живота си и знам, че единственото което носиш в корема си е храната, с която се натъпка на закуска. ..Като начало, ..тялото ти не е на бременна, ..защото зърната ти не са тъмни и гърдите ти не са уголемени, ти си лъжкиня и измамница!

Марисела
Сега ще видиш ти! Няма да ти оставя и един косъм на главата, прасе такова! Върви! Върви!
Фередика
Пусни ме, животно!

Марисела
Единственото животно тук си ти! Ще си тръгнеш от този дом!

Федерика
Къщата не е твоя!

Марисела
Виж. Тук аз съм си много повече у дома от теб, аз съм Марисела Баркеро.

Лоренсо
Марисела, какво става?

Марисела
Татко, настоявам това прасе да напусне Алтамира веднага. Искам да се маха!
Федерика
Тонито, помогни ми.

Марисела
Ти! Да не си гъкнал! Хайде, жабешка уста, излизай оттук! ..Излизай!
Федерика
Тонито!

Сесилия
Ка-касилда…
Мухикита
(плаче) Значи е вярно, ..Хосефа ми изневерява с Перналете и кой знае от кога.

Барбара
Лесно ти е да критикуваш всичко, което правя, да ме обиждаш, да се държиш с мен като с чудовище, а мислил ли си защо съм такава?

Сантос
Не ми се прави на жертва, вече съм чувал историята.

Барбара
Не, не е история, това е истината за тези земи, истина, която ти не знаеш, Сантос, защото си ги напуснал, когато си бил дете, за да живееш добре в града и да станеш част от висшето общество, да учиш в най-хубавите училища сред почтените хора. Но аз бях тук, живях в мъжки свят и трябваше да се защитавам, както умея, със зъби ..и нокти. Защото тук царува законът на по-силния!
Сантос
И той те устройва, но има и друг начин да живееш без да крадеш, убиваш или пребиваш хората.

Барбара
Естествено, цивилизованият начин! За теб е лесно да го кажеш. Но отговори ми, какъв според теб е цивилизованият начин да реагираш, когато банда пияници пребиват и изнасилват жена отново и отново, и отново ..и това през цялата нощ? Трябваше да им благодаря, че ме оставиха жива?!
Сантос
Никога няма да се промениш.

Барбара
Защо ти не се промениш? Какъв е този стремеж да променяш другите, да трансформираш всичко в нещо, което ти смяташ, че е по-добро? За какъв се мислиш, за господ? Ние тук живеем така и това няма да се промени, защото на теб ти се иска. Ако не беше заминал за столицата, а беше останал при нас през всичките тези години, щеше да си като мен, ..дори по-лош.

Сесилия
Сега ще ти ..донесат ..дрехите.

Марисела
Какво говориш, лельо? Недей да проявяваш съжаление към това гадно лъжливо прасе. ..Пахароте, качи я на колата и я откарай в къщата й.

Пахароте
Марисела, не бих могъл да…
Марисела
Заповядвам ти, освен ако не искаш да я довърша!
Федерика
Да, Пахароте, моля те отведи ме.

Марисела
Ако и носа си подадеш в Алтамира, ще пострадаш много по-зле. Чу ли? Разкарай я.

Касилда
Невероятно, г-це Сесилия! Тя все повече заприличва на майка си.

Флоренсио
Трябва да се махна оттук. Много съм загазил.
Мелкиладес
Нося ти храна, Флоренсио. Като знам какво те чака, не е зле да си с пълен стомах.

Флоренсио
Не съм гладен.

Мелкиладес
Добре.

Флоренсио
Какво ще ми направиш?

Мелкиладес
Нищо. Чакам господарката да ми каже ..на кое дърво отвън да те обеся.

Сантос
Вярно е. Така е. Израснах в столицата. И какво? Това не променя нищо, ..и в града има престъпления. Хората не деградират от пейзажа. Човешката раса е отговорна за злото по света. Затова обещах на мама, че ще бъда един различен Лусардо.
Барбара
Думи, това са само думи. Слез на земята, Сантос Лусардо, животът не е какъвто си си го представял като момче от големия град.

Сантос
Не е и такъв, какъвто ти си го представяш. Злото съществува. Не. ..Дори не знам защо ти го казвам, ти си негово въплъщение. Така е. ..Така е и няма да се промениш, трябва да го приема. Между нас е зейнала бездна и нищо не може да ни събере.

Барбара
А страстта не е ли достатъчна? Ти ме желаеш ..и аз те желая.

Сантос
Само страст не стига, за да промени мнението ми. Не. ..Прави с живота си, каквото искаш. Вдигни сватба с онзи глупак ..и ме остави на мира.

Барбара
Не, не, не може да си тръгнеш! Да, ще правя каквото си искам, ще се омъжа и ще бъда щастлива. …Никой не може да ме победи! Никой! …Санотс, …Сантос.
Хасефа
Излизай, няма никой.

Перналете
Сигурна ли си, че мъжът ти не дебне?

Хосефа
По това време е на работа. Тръгвай. 

Перналете
Утре ще дойда, за да повторим, скъпа.
Мухикита
Аз съм рогоносец. ..Рогата ми са по-големи от тези. V Станал съм за посмешище.

Пахароте
Беше много вкусна! Вкусна като шоколад. Добре, аз ще тръгвам. До скоро.

Хосефа
Какво е станало с теб? Виж се.

Федерика
Виновна е онази дивачка, Марисела. Някой ден ще си плати. Ще си плати. ..Хосефа, ..Хосефа, слугинята от Алтамира, онази Касилда разбра, че не съм бременна и сега ще ме издаде.

Касилда
Когато чакаш дете, гърдите ти се уголемяват. ..А зърната ти стават по-тъмни, ..защото организмът се приготвя за кърменето. Жените много се разхубавяват. ..Гледат благо като агънца.
Марисела
Бях убедена, че онова прасе лъже. Въобще не е бременна. Не е.
Сесилия
Марисела, не говори така за Федерика, не ми се вярва да лъже за такова нещо. ..Касилда, ..много те уважавам, но за теорията ти няма научни доказателства, тестът й за бременност беше положителен.

Касилда
Добре, тестът може и да дава положителен резултат, но аз съм сигурна в преценката си. Нещо повече, г-це, аз съм по-бременна от нея.

Антонио
Обяснението на Касилда не е научно, но й вярвам. Защо не й се довериш?

Сесилия
Заради онова, което вече казах, Антонио Сандовал. Има неоспоримо доказателство, че тази жена наистина чака дете от теб.
Нестор
Да се качваме, Сантос. Онази красавица е там.

Сантос
Не, Нестор, предпочитам да изчакаме следващата лодка, не желая да деля нищо с нея. Нито лодката, ..нито въздуха!

Хуан Примито
Птиците бяха много разстроени цяла нощ, господарке. Не можаха да заспят.

Еустакия
Най-после.

Мелкиладес
Господарке, имам лоши новини…

Балбино
Един крадец влезе в спалнята ви, госпожо. По-скоро …вие го пуснахте.

Барбара
Крадец?

Балбино
Да. ..Сърдечния утешител реши да се прави на умник и оглеждаше стените, за да се ..добере до вашите пари.

Барбара
Утешителя?

Балбино
Същият. Той е измамник. Бъдещият ви съпруг е един използвач. ..Долен ..крадец. Но не се тревожете, Балбино Пайба е тук, за да се погрижи за интересите ви. И най-вече, ..за да ви обича. …Знаете ли? …От мен ще излезе добър съпруг.

Барбара
Отвращаваш ме. Как ти хрумна? ..Толкова си глупав. Веднага доведете певеца.

Мелкиладес
Отивам.

Лоренсо
Добро утро.

Сантос
Добро утро. Радвам се да те видя. Това е г-н Нестор Беракаса, той е журналист от Сан Фернандо. Запознай се с братовчед ми – Лорнесо Баркеро, той ще ти разкаже историята на мръсните сделки в Араука и какво е участието на Доня Барбара в тях.
Лоренсо
Приятно ми е.

Нестор
И на мен. ..Явно наистина мразите Барбара Гуаймаран.

Сантос
Ами, не я мразя. ..Не, не бих казал.

Лоренсо
Но аз я мразя. И имам доста причини за това.

Мария Ниевес
Шефе. Шефе, елате в конюшните, една кобила ще ражда, г-ца Марисела ни помага. Побързайте.
Сантос
Да, ще ви оставя ..да си поговорите.

Мария Ниевес
Извинете ни.

Лоренсо
Откъде да започна с историята? Нека влезем. Заповядайте и седнете удобно.

Барбара
Значи само си чакал да изляза, за да започнеш да тършуваш? …Флоренсио Рейес, ..не си ли забелязал, че никой не си играе с мен?

Флоренсио
Не си играя с теб. Балбино ми напълни главата с приказки, че криеш парите си тук и че трябва да ги намерим.

Барбара
А ти? Ако ме обичаш толкова, защо си позволил да те подведе?

Флоренсио
Беше чудесна възможност. Не можах да устоя.

Барбара
Искал си да ме обереш. ..Това би хрумнало само на глупак.

Флоренсио
Не съм го искал. Разхождах се и влязох в една стая.

Барбара
Коя стая? …В тази с олтара?
Флоренсио
Да, в нея, тъкмо разглеждах една снимка, когато влезе Балбино. Попитах го откъде познаваш Чепо.

Барбара
Познаваш Чепо?!
Федерико
Ще се наложи да кажа, че съм загубила бебето, не мислиш ли?

Хосефа
Не, изключено! ..Не става. ..Няма да отстъпваш, само защото слугинята е заявила, че не си бременна.

Федерика
Тогава какво ще правим?

Хосеа
Ще се погрижа никой да не повярва на дъртата Касилда.

Федерика
Ами аз?

Хосефа
А ти? Забременей. Спи с всеки, с когото имаш възможност, бавиш се.

Федерика
Не е вярно. Какво смяташ, че правих досега с Пахароте?

Барбара
Този мъж ли си разпознал?

Флоренсио
Да.

Барбара
Това е Чепо?
Флоренсио
Именно.

Барбара
Значи той ти е приятел, ..какво съвпадение ..на мен също. …Знаеш ли? Заради това ще ти простя прегрешението. Но нека се изясним, първо, никога няма да влизаш в друга стая, освен в твоята ..и второ, ..помни, ..че не прощавам ..два пъти. ..Ясно?
Флоренсио
Да, напълно.

Барбара
Напусни.

Еустакия
Какво има, Барбара?

Барбара
Само ако знаеше.

Еустакия
Не ме дръж в неведение.

Марисела
Толкова е сладък. Кончето изглежда щастливо. Има голям късмет, майка му го иска. А когато съм се родила аз, майка ми ме е изритала и е забравила за мен.
Сантос
Тогава ..тя губи.
Марисела
Мислиш ли?

Сантос
Да. Знаеш ли защо? …Защото е пропуснала да опознае детето, което е родила. Пропуснала е да види ..как расте и как накрая се превръща в жена, която макар да има силен характер, ..е мила ..и добродушна. Пропуснала е ..най-хубавия подарък в живота си.

Марисела
Сантос, това ли мислиш за мен?

Сантос
Разбира се. ..За мен ти си ..съкровище, Марисела. Най-прекрасното съкровище, което имах късмет да намеря. …Момичето ми, когато те погледна, ..пробуждаш надежда у мен, ..защото въплъщаваш ..най-хубавите качества във вселената. ..Ти си добра …и истинска.

Марисела
Никой освен теб не ми е казвал толкова хубави неща. Когато ми говориш така, ..се чувствам красива.

Сантос
Но ти си красива, мила моя, красива и външно и вътрешно. Не мисли за онези, които не те искат наблизо, а за онези, които са ..щастливи да живеят с теб.
Марисела
Аз правя ли те щастлив?

Сантос
Правиш ме много щастлив. Ти озаряваш живота ми, Марисела. …Добре, стига толкова сълзи. Върви да извикаш другите момичета, за да видят новороденото конче.

Марисела
Добре. Момичета! Момичета!

Барбара
Снощи бях на ръба да убедя Сантос, че аз съм жената за него, …но се провалих. Нещо става, но не съм сигурна какво точно, Еустакия.

Еустакия
Разкажи ми всичко.
Барбара
Сантос, беше отчаян, не можеше да спи, като мен. …Не се сдържа, почука на вратата и ми го каза. Нощта беше красива, ..утрото също беше прекрасно. Сантос изгаряше от страст, прегръщаше ме, целуваше цялото ми тяло, а аз през цялото време ..се чувствах като в рая! Какъв мъж, какъв мъж. Това е моят мъж.

Еустакия
И след всичко това, какво се обърка?

Барбара
Намери сватбената рокля, която бях купила и направо полудя. Обиждаше ме. Наговори ми ужасни неща. ..Умираше от ревност.

Еустакия
А защо вместо да спориш с него, не го накара да…

Барбара
Не беше заради роклята. Той беше в краката ми. После видя проклетата телеграма. ..Перналете я беше пратил, за да му съдействам за поредната каша. И изведнъж откачи.

Еустакия
Какво пишеше в нея?

Барбара
Че Сантос ще го издаде на губернатора ..и ме молеше да му помогна.

Еустакия
Мили боже! Ти какво направи?

Барбара
Имах ли избор, отидох при губернатора. Когато напусках кабинета, Сантос ме видя.
Еустакия
Тогава има пълното право да се ядосва. Действаш срещу мъжа, когото обичаш.
Барбара
Какво очакваш от мен, Еустакия? Можех ли да постъпя другояче?

Перналете
Този кретен ще се ожени за дъщеря ми или името ми да не е Перналете. Той я опозори публично. ..Това може да ми навреди на изборите. Опозицията ще се възползва от ситуацията. Ще направят всичко възможно да ме дискредитират. Надявам се Барбара да е говорила с губернатора, преди Лусардо да му е напълнил главата с куп глупости. …Какво зяпаш такъв?
Мухикита
Ами нищо, полковник, съвсем нищо. Просто както винаги слушам и се наслаждавам на брилянтните ви разсъждения.

Барбара
Преналете знае прекалено много за мен. Ако пожелае може да ме унищожи. Сантос не бива да го разбира.

Еустакия
Не смятам, че ..този мъж е за теб, Барбара. Очевидно е, че не си подхождате. Твърде много неща ви разделят. ..Защо не забравиш за Сантос…

Барбара
Не ми говори глупости! Дори не го споменавай! Сантос Лусардо е мъжът на живота ми и никой няма да ме накара да го забравя или да промени онова, което чувствам в сърцето си. ..Какво иска той от мен – да стана светица? Ако е така, ..ще го направя.

Марисела
Кобилата е по-добра майка от някои жени.

Алта Грасия
Дядо сигурно е при кончето.
Хосифина
Не, той е в голямата къща да види Антонио.

Алта Грасия
Тогава защо не отидем сега? ..Марисела, ела с нас.

Марисела
Къде?

Алта Грасия
Да се изкъпем във Вира на въздишките и магията му да ни направи по-красиви.

Марисела
Магия?
Хосефина
Да.

Марисела
Кой ви е казал за това?

Хосефина
Пахарое, той ни сподели, че Вирът е чудотворен. Доня Барбара се къпе там и никога не остарява.

Марисела
Това е лъжа, изглежда добре, защото е вещица.

Алта Грасия
Ами, ако е ..истина?

Марисела
Не ме е грижа дали е истина. Няма да вляза, там където се къпе тя. Не желая да я срещна случайно.

Барбара
Сантос настоява да се променя, но как да променя минало, което е съществувало, преди той да се появи? Аз съм продукт на това минало, животът ме е направил такава.
Еустакия
Барбара, не е животът, ..ти си избрала да вършиш тези неща. А те не допадат на мъж като Сантос Лусардо. Знаеш го добре ..и не мисля, че има нужда аз да ти обяснявам.

Барбара
Марисела.

Перналете
Барбара. Защо не мина през града? Притесних се. Говори ли с губернатора?

Барбара
Трябваше да оставя Лусардо да те унищожи, за да не да грешиш повече.
Перналете
Как ще го оставиш да ми навреди, когато с теб и двамата сме в кюпа? ..Честно казано, не мисля да потъвам сам.
Барбара
Заплашваш ли ме, идиот такъв?! Имаш нахалството да ме заплашваш?

Перналете
Никога не бих дръзнал да сторя нещо подобно, Доня Барбара. Все пак успя ли да говориш с губернатора?

Барбара
Да, и заради телеграмата се забърках в проблем, който ми съсипа плановете.
Перналете
Какво можех да направя? Този нещастник се възползва от дъщеря ми, която щеше да става монахиня.

Барбара
Перналете, ..кога ще започнеш да мислиш? Такива неща не се правят в килиите на участъка от пазачите. Целият град е научил и за тях ти си тиранин. Трябваше да го арестуваш за друго и после да го принудиш да вземе Федерика.
Перналете
Да го арестувам…

Барбара
За каквото ти хрумне! Че разрежда млякото с вода, че продава месо от лешояди. Не знам. Подхвърли улики, изфабрикувай доказателства и го обвини. …Толкова ли е трудно?

Сантос
Кармелито.

Кармелито
Да.

Сантос
Чуй. ..Докато се възстанови Антонио, ти поемеш работата му. Аз имам гост и ми се ще да го заведа до Прогресо, преди да се мръкне.

Кармелито
Не се тревожете.

Пахароте
Момчета! Момчета! …Давайте парите, ..аз спечелих.

Кармелито
Не ти вярвам.

Пахароте
Казвам ви – видях момичетата да отиват към Вира на въздишките.
Кармелито
Сериозно?

Алта Грасия
Повелителко на Вира, моля те помогни ми да стана по-красива и да си намеря приятел, който да се ожени за мен.

Хеновева
Алта Грасия, ти отчаяно си търсиш годеник.

Хосефина
Всички сме така, защото ..заради чичо и ревността на дядо никой не смее да ни погледне.

Алта Грасия
Ще свърша като Касилда.

Хервасия
Леон. ..Скъпи, ..не лягай в леглото с калните ботуши.

Леон
Моля? …Това легло е мое ..и ще си правя каквото си поискам!

Хервасия
Добре. ..Нека ти помогна ..да ги свалиш.

Леон
Не, няма нужда! И не ми казвай какво да правя в собствения си дом! Тук аз съм господар!
Хервасия
Никога не се дръж така с мен, Леон!
Пахароте
Видя ли, Кармелито, ..спечелих облога. …Нали ви казах? Жените са готови на всичко, за да са хубави.

Кармелито
…Да, Пахароте, но трябва да внимаваме да не ни хванат.

Пахароте
Кармелито, страхотно е, страхотно.

Кармелото
И боят, който ще ни хвърлят ще е страхотен, ако Антонио и Мелесио научат.

Пахароте
Кармелито, те са жени, а ние сме мъже – какво лошо има? А? Нали, Мария Ниевес?

Нестор
Разговорът беше много полезен, научих толкова неща… ..Сантос, ..слушаш ли ме изобщо?
Сантос
А?

Нестор
Слушаш ли ме?

Сантос
Не. Каза ли нещо?

Нестор
Ако съдя по израза на лицето ти, си спомняш нещо много приятно. Тъкмо ти обяснявах, че разговорът с Баркеро беше изключително ценен. Той е като ..живата история на долината. Това е истината за страната ни. Толкова е интересно. Сега вече трябва да се запозная с Доня Барбара.
Марисела
Глупости. Момичетата са решили, че ще се разхубавят, ако се къпят във Вира на въздишките. Да не повярваш. Толкова са невежи, не четат книги, не се „образувават”. …Не, не беше така – не се образоват, да. ..Аз се образовам, ..ти се образоваш, ..той се образова, тя…

Барбара
Давай. Не спирай. Може и аз накрая ..да се образовам.

Барбара
Значи си започнала да учиш. Можеш ли да четеш? Зададох ти въпрос, Марисела.
Марисела
Да, знам да чета и пиша. Леля Сесилия твърди, че имам красив почерк. И сега се уча да умножавам с 5.

Барбара
Така ли?

Марисела
Не ми ли вярваш? 5 по 1 е 5, 5 по 2 е 10, 5 по 3 е 15, 5 по 4 е 20…

Барбара
Добре, разбрах, че го знаеш. Какво друго научи? Говориш ли френски като „гражданката” на Сантос?

Марисела
Не, но леля Сесилия ми дава уроци по пиано. Трудно е, но ми харесва. Мога също да готвя и да яздя кон.

Барбара
Виждала съм те, добре се справяш.

Марисела
Знам да карам и пакап. Сама се научих.

Барбара
Много добре. Браво, Марисела. Вече не си такава дивачка.

Марисила
Моля? Подиграваш ли ми се? Смей се на някой друг!

Барбара
Не, спокойно. Не, моля те, не си отивай.

Марисела
Какво? Искаш да ме нараниш?

Барбара
Не. Погледни ме. Виж, не нося пистолет, нямам камшик  ..дошла съм с мир. Ако ми позволиш ..да те наричам „дъще”, бихме могли да проведем един нормален разговор.
Марисела
Нормален разговор с теб? Не, не можем, защото не сме като останалите майки и дъщери по света. Ние не се понасяме.

Барбара
Права си, мразиш ме и имаш причина.

Марисела
Мразя те, защото и ти ме мразиш.

Барбара
Не, Марисела, много грешиш. ..Никога не съм те мразила. Просто ..не можех да те обикна, ..а да не си способен да обичаш е по-лошо от омразата. Ако мразиш поне си жив, ..а моето сърце беше мъртво години наред. Знаеш добре историята ми. Тези копелета убиха най-милото у мен ..но за жалост ..аз съм ти майка. Мъжеядката, както ме нарича баща ти. ..Кой знае, може и да успеем да забравим отмъщението, омразата и лудостта. Нали така? ..Дъще, смяташ ли, че някой ден ще можем да бъдем ..поне приятелки?

Нестор
И за капак на всичко, Доня Барбара има любовна афера с Флоренсио-Сърдечния утешител, известния певец. Това е върхът. Не бих изпуснал шанса да я интервюирам за нищо на света.

Сантос
Виж, Нестор, ..защо дойде тук – да отразяваш корупцията или за да търсиш клюки?

Нестор
Не, не, не, не става въпрос за клюки, аз отразявам нещата такива каквито са. Слушай, Санотс, разкажи ми повече за нея, защото едва ли само той й е любовник. Може би си има друг в града или някой собственик на имение?
Марисела
Защо?

Барбара
Какво защо?

Марисела
Защо държиш да се сближим? Никога не си ме искала.
Барбара
Не знам. ..Но се случи. Може би защото, ще се омъжвам, не знам. Разбра ли, че с Флоренсио-Сърдечния утешител ще вдигнем сватба? Никога не съм се женила. ..Имала съм мъже, но не съм минавала под венчило. Сигурно това е причината ..- вълнението, че ще облека сватбена рокля за пръв път. Представяш ли си Доня Барбара с бяла рокля и воал? На мен лично ми е трудно. ..Но ще стане. ..Мислех си, че ..нямам приятелки, които да ми бъдат шаферки. ..Само Еустакия, ..но тя не става за тази роля. ..Не става ..наистина, ..но ти да. Да. Ти да, Марисела. ..Ще ми бъдеш ли шаферка?
Антонио
Влез.

Сесилия
Не, не, не ставай, моля те. Обличаш се? Но защо, къде отиваш?

Антонио
У дома си. Чувствам се по-добре, не желая да се натрапвам и да те обезпокоявам. Федерика няма срам и е способна пак да се появи. Не е честно, че непрекъснато ..се опитва да те унизи.

Сесилия
Не се бой. Според мен няма да посмее да дойде тук и да се изправи срещу Марисела ..и Касилда. В тяхно лице имаш ..големи поддръжници.

Антонио
Да, така е, ..Касилда ме знае от бебе, а Марисела ми е приятелка. Те ми вярват повече отколкото ти, ..а ти си моя любима. …Не съм го направил, ..кълна се. ..С времето все повече осъзнавам, че е било капан. Не е възможно да съм правил секс в Федерика дори и да съм бил пиян. ..Ти си моят живот. …Сбогом, Сисилия. …Сбогом, пеперудке.

Сесилия
Вярвам ти! ..Бог ми е свидетел, вярвам ти. …Любов моя, ..надявам се да казваш истината, защото иначе ще умра от любов. Обичам те и ти вярвам. Да, имам ти доверие.

Матилде
Наистина ли ще изкарате мъжа ми от затвора, г-н Никомедес? Ще го освободите ли? С малкото ми момиченце изпитваме големи затруднения без него.

Перналете
Направи, каквото ти казах, Матилде, и ти обещавам да го пусна. ..Обаче ..бъди много прецизна, за да ти повярват. Разбра ли?

Матилде
Да, г-не.

Перналете
Акоста.

Акоста
Да, полковник.

Перналете
Изпрати дамата. Изведи я през задния вход, за да не види някой, че е била тук. Малка красавице, довиждане, довиждане.

Матилде
Извинете ме.

Перналете
Хайде.

Акоста
Ще ви изпратя.

Матилде
Благодаря.

Перналете
Мъртъв си, Сандовал. …Ще видим кой ще спечели този път, проклетнико Сантос Лусардо.

Ариас
Благодарение на тази измама спечели последните избори. Най-лошото е, че не успяхме да преброим повторно гласовете, защото той беше изхвърлил урните от балотажа.

Мухикита
Изгори ги. …Полковник Перналете нареди на хората си да ги подпалят близо до реката.

Ариас
Не слушай този човек. Той е съучастник на онзи корумпиран тип. Това е секретарят му.

Сантос
Стига, Ариас, нека говори. Мухикита, това е Нестор Беракаса, журналист.

Мухикита
Да, знам, има вестник в Сан Фернандо. Приятно ми е. Франсиско Мухика.

Сантос
В момента той разследва Перналете. Всичко, което кажеш, може да бъде публикувано, затова трябва да знам на чия страна си.
Мухикита
На онази, на която трябва да сме всички – на страната на правосъдието. На тази, на която си ти. Искате ли да научите за всички престъпления, които е извършил полковник Перналете заедно с приятелчетата си? Сега ще ги чуете, защото ще ви ги разкажа до едно. До едно.
Барбара
Говори. Езика ли си глътна?

Марисела
Аз, ..твоя шаферка? ..Сериозно?

Барбара
Разбира се, че не. Но беше забавно да ти видя изражението. Убедена съм, че всички от града щяха да се втрещят като теб. Представяш ли си? Ти да вървиш пред мен в красива рокля в пастелни цветове и да хвърляш розови листенца по пътеката в църквата, а аз отзад ..в бяла одежда.

Марисела
Не мисля, че е смешно. Бракът е сериозно нещо, двама души се вричат във вечна любов. Въобще не ми е забавно. Ти не обичаш певеца, иначе нямаше да се шегуваш с това. ..Свърших с чистенето, сега трябва да заключа. Ако няма да казваш друго…

Барбара
Марисела, ..истината е, че съм тук, ..защото съм самотна. ..Обясних ти, ..нямам приятелки.

Марисела
Не търсиш където трябва, не мога да ти бъда приятелка. Но в гората има змии, паяци и скорпиони, които ще бъдат очаровани ако поискаш ..да се сдружите.

Барбара
Наследила си моя зъл език.

Марисела
Може, но останалото съм наследила от татко, само без любовта му към чашката.
Барбара
Марисела, забавна си. ..Толкова ли те плаша? Горкото ми дете, ..много си страдала без мен.

Преводач: Вилма Карталска

